pitung-puluh papat. Rikala semana, aku nembe sepisanan ngidak bumi Klampok. Durung ana listrik, durung akeh motor apa maneh tivi. Ngarep Klinik Emanuel yen wayah bengi sepi nyenyet kaya kuburan. Esuk aku ngrewangi klinik. Ndaftari pasen, nyuntik pasen nom-noman sing lara UA(Uretritis Anterior), ngupakara pasen kacilakan, nyunati, nganti eksterpasi,mriksa laborat rutin lan uga ngrewangi ngracik obat nang apotik. Sore tekan tengah wengi, menyang ndesa dadi bagian tim se-dhe (Community Development). Sirkandi sawijining desa favorit sing paling sering tak tekani. Grumbul Kreyek, Balong tekan Salaraga sing kudu ‘nggethek’ utawa nyabrang kali Sapi, wis tak jajah. Ngancani mbukak klinik seminggu ping pindho nang grumbul Balong. Nglatih kadher kesehatan lan paring sesuluh babagan kesehatan ora mung nang desa Sirkandi nanging uga desa liyane sak kecamatan lan kawedanan Purwareja Klampok.